CELEX: 32005D0775
Language: bg
Date: 2005-11-04 00:00:00
Title: Решение на Комисията от 4 ноември 2005 година за изменение на Решение 2002/499/ЕО относно разрешаване на дерогации от някои разпоредби на Директива 2000/29/ЕО на Съвета по отношение на растенията от Chamaecyparis Spach, Juniperus L. и Pinus L. с произход от Република Корея и чийто растеж е естествено или изкуствено потиснат (нотифицирано под номер C(2005) 4235)

Важна правна забележка

|

32005D0775

Официален вестник n° L 292 , 08/11/2005 стр. 0011 - 0012 Официален вестник n° L 349 , 12/12/2006 стр. 0556 - 0557

		20051104Решение на Комисиятаот 4 ноември 2005 годиназа изменение на Решение 2002/499/ЕО относно разрешаване на дерогации от някои разпоредби на Директива 2000/29/ЕО на Съвета по отношение на растенията от Chamaecyparis Spach, Juniperus L. и Pinus L. с произход от Република Корея и чийто растеж е естествено или изкуствено потиснат(нотифицирано под номер C(2005) 4235)(2005/775/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [1], и по-специално член 15, параграф 1 от нея,като има предвид, че:(1) Съгласно Директива 2000/29/ЕО растения от Chamaecyparis Spach, Juniperus L. и Pinus L., различни от плодове и семена, с произход от неевропейски страни като правило не трябва да бъдат внасяни в Общността. Директива 2000/29/ЕО обаче позволява дерогации от това правило, при условие че се установи, че не съществува риск от внасяне на вредители.(2) Решение 2002/499/ЕО на Комисията [2] предвижда дерогация за вноса на растения от Chamaecyparis Spach, Juniperus L. и Pinus L., различни от плодове и семена с произход от Република Корея при определени условия.(3) Обединеното кралство е помолило за удължаване срока на действие на тази дерогация.(4) Ситуацията, която обосновава тази дерогация, остава непроменена и поради това дерогацията следва да продължи да се прилага.(5) Решение 2002/499/ЕО следва да бъде съответно изменено.(6) Мерките, предвидени в настоящото решение, са в съответствие със становището на Постоянния фитосанитарен комитет,ПРИЕ НАСТОЯЩОТО РЕШЕНИЕ:Член 1Решение 2002/499/ЕО се изменя, както следва:1. Член 2 се заменя със следния текст:"Член 2Държавите-членки предоставят на Комисията и на другите държави-членки, преди 1 август всяка година, в периода от 2005 до 2008 г., информация за внесените количества през годината преди споменатата дата, в изпълнение на настоящото решение, както и подробен технически доклад от изследването и/или изпитванията, извършени на растенията по време на карантинния период, упоменат в точка 10 от приложението.Всяка държава-членка, различна от държавата на вноса, в която се внасят растенията, също предоставя на Комисията и на другите държави-членки, преди 1 август всяка година, в периода от 2005 до 2008 г., подробен технически доклад от изследването и/или изпитванията, извършени на растенията, внесени през годината преди тази дата, по време на карантинния период, посочен в точка 10 от приложението."2. Член 4 се заменя със следното:"Член 4Държавите-членки могат да прилагат дерогациите, посочени в член 1, за растения, внесени в Общността през следните периоди:Растения | Период |Chamaecyparis: | от 1.6.2004 г. до 31.12.2007 г. |Juniperus: | от 1.11.2004 г. до 31.3.2005 г., от 1.11.2005 г. до 31.3.2006 г. и от 1.11.2006 г. до 31.3.2007 г. |Pinus: | от 1.6.2004 г. до 31.12.2007 г." |3. В приложението, точка 3 във второто изречение "2004 г." се заменя с "всяка година".Член 2Адресати на настоящото решение са държавите-членки.Съставено в Брюксел на 4 ноември 2005 година.За КомисиятаMarkos KyprianouЧлен на Комисията[1] ОВ L 169, 10.7.2000 г., стр. 1. Директива, последно изменена с Директива 2005/16/ЕО на Комисията (ОВ L 57, 3.3.2005 г., стр. 19).[2] ОВ L 168, 27.6.2002 г., стр. 53.--------------------------------------------------